《土人池中有新荷戴钱而出者少稷明远相率赋诗》
宋代·韩元吉

君不见紫髯将军射无敌，志目中眉犹动色。
晚年惊见卖油翁，一线空钱曾不失。
人言手熟会当尔，世事由来真一剧。
纷纷刻楮枝已穷，厌看人力须开工。
湘妃抚掌汉女笑，为我试手冯夷宫。
芙蕖生叶不自展，胡为正在阿堵中。
青铜翠羽光相映，莫遣游鱼动荷柄。
芳心满眼谁得知，坐使诗人发嘲咏。
我言差涩囊久空，井中飞蚨那得逢。
不如青鸭为衔去，賸买明月酬清风。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。